1994 בארצות הברית
אירועים בולטים

פרק זה לוקה בחסר. אנא תרמו לוויקיפדיה ו.
1 בינואר – הסכם הסחר החופשי של צפון אמריקה (NAFTA) נכנס לתוקף
6 בינואר – המחליקה על הקרח האמריקאית ננסי קאריגן הותקפה על ידי אדם אלמוני אשר פגע בברכה. בהמשך התברר כי התקיפה בוצעה בהוראתה של טוניה הארדינג, יריבתה של קאריגן בסגל האמריקאי.
14 בינואר – נשיא ארצות הברית, ביל קלינטון, ונשיא רוסיה, בוריס ילצין, חותמים על הסכמי הקרמלין (Kremlin accords), על פיהם חדלו הצדדים מלכוון [[טיל גרעיני]|טילים גרעיניים]] זה לעבר זה ומתקני הנשק הגרעיניים הרוסיים שהוצבו באוקראינה פורקו.
17 בינואר – רעידת אדמה בעוצמה של 6.7 בסולם ריכטר בקליפורניה, ארצות הברית גורמת למותם של 72 בני אדם וגורמת לנזקים עצומים ברכוש, המוערכים ב-20 מיליארד דולר.
1 במרץ – פיגוע הירי בגשר ברוקלין: מחבל ממוצא לבנוני פותח באש לעבר טנדר ובו 12 תלמידי ישיבה המשתייכים לחסידות חב"ד על גשר ברוקלין. ארבעה תלמידים נפגעו באירוע, בהם שניים אנושות, נחום ששונקין וארי הלברשטאם. הלברשטאם בן ה-16 נפטר כעבור חמישה ימים.
15 במרץ – כוחות ארצות הברית נסוגים מסומליה.
23 במרץ – אסון הרמפה הירוקה - מטוס F-16 פייטינג פלקון דו מושבי מתנגש במטוס לוקהיד C-130 הרקולס, שניהם של חיל האוויר של ארצות הברית. ההתנגשות אירעה מעל בסיס חיל האוויר פופ של חיל האוויר האמריקני בצפון קרוליינה. משברי המטוסים נהרגו 24 חיילים שהיו על הקרקע, צנחנים מהדיוויזיה המוטסת ה-82.
4 באפריל – מוקמת חברת נטסקייפ.
5 באפריל – קורט קוביין, סולן וכותב השירים של להקת נירוונה, התאבד בדירתו שבסיאטל ביריית רובה ציד לראשו, לאחר שהזריק לעצמו מנה גדולה של הרואין. גופתו התגלתה רק שלושה ימים לאחר מותו, על ידי טכנאי אלקטרוניקה.
22 באפריל – הנשיא האמריקני לשעבר ריצ'רד ניקסון נפטר בגיל 81 כתוצאה מסיבוך של שבץ שבו לקה. ניקסון הובא למנוחות בהלוויה ממלכתית ב-26 באפריל ונקבר בתחומי הספרייה הנשיאותית על שמו בעיר הולדתו יורבה לינדה שבקליפורניה.
12 ביוני – ניקול בראון סימפסון ורונלד גולדמן נרצחים מחוץ לדירתה של סימפסון בלוס אנג'לס. שחקן הפוטבול הנודע ובעלה לשעבר של ניקול או.ג'יי סימפסון נקשר במהרה לרצח וכתב אישום הוגש נגדו.
17 ביוני – לאחר מרדף טלוויזיוני מתוקשר שנערך בנסיעה איטית, נעצר או. ג'יי. סימפסון בסמוך לאחוזתו שבלוס אנג'לס בחשד שרצח את ניקול בראון סימפסון ואת חברה רונלד גולדמן.
24 ביוני – מטוס מסוג B-52 מתרסק בבסיס חיל האוויר פיירצ'יילד שבוושינגטון לאחר שהטייס, באד הולנד, איבד שליטה על המטוס. באירוע נהרגו הולנד ושלושה אנשי צוות אשר היו על סיפון המטוס. ההתרסקות צולמה במסרטת וידאו וההתרסקות שודרה פעמים רבות בשידורי חדשות ברחבי העולם.
8 בספטמבר – טיסה 427 של יו אס אייר מתרסקת פנסילבניה. כל 132 האנשים על הסיפון המטוס נהרגים בהתרסקות.
12 בספטמבר – פרנק יוג'ין קורדר, נהג משאית בן 38, מתרסק עם מטוס גנוב מסוג ססנה 150 לתוך המדשאה הדרומית של הבית הלבן, ככל הנראה בעת שנסה להתרסק אל תוך הבניין. קורדר נהרג בהתרסקות והוא היה ההרוג היחיד באירוע.
29 באוקטובר – פרנסיסקו מרטין דוראן, צעיר בן 26 מקולורדו, יורה 29 יריות באמצעות רובה חצי אוטומטי לעבר הבית הלבן מהגדר המשקיפה על המדשאה הצפונית של הבית הלבן. קלינטון היה באותו העת בתוך הבית הלבן. דוראן הורשע בהמשך בניסיון להתנקש בנשיא ביל קלינטון ונידון ל-40 שנות מאסר.
31 באוקטובר – מטוס נוסעים מסוג ATR 72 בטיסה 4184 של אמריקן איגל איירליינס מתרסק באינדיאנה. באירוע נהרגו 64 מתוך 68 הנוסעים ואנשי הצוות במטוס.
5 בנובמבר – נשיא ארצות הברית לשעבר רונלד רייגן פרסם לציבור הודעה על כך שהוא חולה במחלת אלצהיימר.
30 בנובמבר – הראפר טופאק שאקור נורה חמש פעמים במהלך שוד בלובי של אולפן הקלטות במנהטן.
10 בדצמבר – הדפדפן המסחרי הראשון, Netscape Navigator 1.0, שוחרר.